Държавен вестник, бр. 16, 2014 г., стр. 89

БРОЙ  16	
Д Ъ Р Ж А В Е Н  В Е С Т Н И К 	
СТР.  89  
„3. експерт по корабоплаване, притежаващ 
свидетелство за правоспособност на капитан 
на кораб от вътрешно плаване, което дава 
право на своя притежател да управлява ко-
раба, подлежащ на проверка.“
Министър: 
Данаил Папазов
1003
МИНИСТЕРСТВО  
НА ЗЕМЕДЕЛИЕТО И ХРАНИТЕ
Наредба за изменение и допълнение на Наредба 
№ 13 от 2008 г. за организацията по предос-
тавяне на финансова помощ за изпълнение на 
дейностите по линия на техническа помощ от 
Програмата за развитие на селските райони 
за периода 2007 – 2013 г. (обн., ДВ, бр. 39 от 
2008 г.; изм., бр. 1 и 50 от 2009 г., бр. 10 и 44 
от  2010 г.; изм. и доп., бр. 81 от 2012 г.) 
§ 1. В чл. 17, ал. 1 думите „главния счетово-
дител на МЗХ“ се заменят с „началник-отдел 
„Счетоводство“ на МЗХ“.
§ 2. Член 20 се изменя така: 
„Чл. 20. (1) В срок до 20 дни от подаване 
на заявка за плащане ДФЗ:
1. извършва административни проверки на 
представените документи, заявените данни и 
други обстоятелства, свързани със заявката 
за плащане;
2. извършва проверка и анализ за уста-
новяване на фактическото съответствие с 
представените документи;
3. изплаща финансовата помощ на полз-
вателя.
(2) В случай на нередовност на документите 
или непълнота и неяснота на заявените данни 
и посочените факти ЦУ на ДФЗ уведомява 
писмено ползвателя в срока по ал. 1, който 
до 10 работни дни от деня на уведомяването 
може да отстрани констатираните нередовно-
сти, непълноти или неясноти чрез представя-
не на допълнителни и/или нови документи, 
включително документи извън посочените в 
приложение № 6.“
§ 3. Създават се чл. 20а, 20б и 20в:
„Чл. 20а. (1) В срока по чл. 15, ал. 1 и чл. 20, 
ал. 1 РА може да извърши проверка на място 
за установяване на фактическото съответствие 
с представените документи, която:
1. се извършва в присъствието на ползва-
теля, упълномощен негов представител или 
служител;
2. при приключване на проверката на 
място служителят на РА представя протоко-
ла с резултатите от проверката за подпис на 
ползвателя, упълномощен негов представител 
или служител, който има право да напише 
в протокола обяснения и възражения по на-
правените констатации;
3. копие от протокола по т. 2 се предоставя 
на ползвателя, упълномощения негов предста-
вител или служител веднага след приключване 
на проверката на място;
4. в случай че ползвателят на помощта, 
упълномощен негов представител или служи-
тел не е открит при извършване на проверката 
на място, РА уведомява ползвателя, като му 
изпраща копие от протокола;
5. в срок до 10 работни дни от получаването 
на протокола за проверката на място ползва-
телят може да направи възражения и да даде 
обяснения по направените констатации пред 
изпълнителния директор на РА.
(2) Срокът по ал. 1 може да бъде удължен 
в следните случаи:
1. когато е изпратено писмо за отстраняване 
на нередовности, той се удължава със срока 
за получаване на отговор;
2. със заповед на изпълнителния директор на 
РА, в случай че по даден проект е необходимо 
становище на други органи или институции, 
както и когато в резултат от дейностите по 
ал. 1 са събрани документи и/или информа-
ция, които създават съмнение за нередност;
3. когато се провежда контролна проверка 
на основание на Приложение I, т. 4 от Регла-
мент (ЕО) № 885/2006 на Комисията от 21 юни 
2006 г. относно реда и начина на прилагане 
на Регламент (ЕО) № 1290/2005 на Съвета по 
отношение на акредитирането на агенциите 
платци и други стопански субекти, както и 
по отношение на клиринга на счетоводни-
те сметки на ЕФГЗ и ЕЗФРСР (ОВ L 171, 
23.06.2006 г.), той се удължава с един месец.
Чл. 20б. Плащанията се изчисляват въз 
основа на приетите за допустими и реално 
извършени разходи след извършване на про-
верките по чл. 15, ал. 1, т. 1 и 2 или чл. 20, 
ал.1, т. 1 и 2, и при спазване на разпоредбите 
на чл. 30 от Регламент (ЕО) № 65/2011 на Ко-
мисията от 27 януари 2011 г. за определяне на 
подробни правила за прилагане на Регламент 
(ЕО) № 1698/2005 на Съвета по отношение 
на прилагането на процедури за контрол, 
както и кръстосано спазване по отношение 
на мерките за подпомагане на развитието 
на селските райони (ОВ L 25, 28.01.2011 г.) 
(Регламент (ЕО) № 65/2011).
Чл. 20в. (1) Разплащателната агенция може 
да откаже изплащането на част или цялата 
помощ, когато:
1. установи нередовност на документите или 
непълнота или неяснота на заявените данни 
и посочените факти по реда на чл. 15, ал. 1, 
т. 1 и 2 или чл. 20, ал. 1, т. 1 и 2; 
2. установи несъответствие с целите, дейности­
те и изискванията, определени с тази наредба;
3. ползвателят на помощта не отстрани 
непълнотите и пропуските в срока по чл. 15, 
ал. 2 или чл. 20, ал. 2; 
4. приложи правилото по чл. 30 от Регла-
мент (ЕО) № 65/2011.
(2) В случаите на отказ за изплащане на 
финансовата помощ ползвателят на помощта 
не може да подаде друга заявка за плащане 
за същата дейност.“